《送皇甫百泉兵宪滇南》
明代·黄姬水

滇南万里宦游人，此地山川辟自秦。
蜀帝犹啼杜宇血，汉皇空祀碧鸡神。
晴岚雾湿常疑雨，寒涧花开不待春。
君去宣威到夷落，白狼槃木定来宾。

作者简介：（1509—1574）明苏州府吴县人，字淳父。黄省曾子。少有文名，学书于祝允明，传其笔法。中年以避倭寇徙家南京。晚年还乡，诗名益盛。有《贫士传》、《白下集》、《高素斋集》等。